《游石陵谒倪文卿先生墓》
清代·朱兴悌

草莽书生依宋土，北望中原思艺祖。宫车泪洒牟驼冈，雪耻不忘缚金虏。

袖中拟上中兴书，满壁张图森部伍。布衣老不挂朝缨，慷慨大声咤广武。

天涯沦落莽萧萧，谁其知者陈同甫。石陵原上高士坟，伫立苍茫为怀古。

风流消歇七百年，万树秋声啼杜宇。

作者简介：朱兴悌，字子恺，号西崖，浦江人。贡生。有《西崖诗钞》。